भाजपा के प्रदेश अध्यक्ष डॉ. महेंद्र नाथ पांडेय ने कहा है कि बसपा सुप्रीमो मायावती राजनीतिक पर्यटन पर लखनऊ आती हैं और एक बयान देकर लौट जाती हैं। तीन महीने बाद मायावती का लखनऊ आना साबित करता है कि उन्हें यूपी की जनता की कितनी चिंता है। मायावती की ओर से रविवार को भाजपा पर लगाए गए आरोपों पर पलटवार करते हुए डॉ. महेंद्र ने कहा कि भाजपा ने हमेशा संबंधों को प्राथमिकता दी है, लेकिन मायावती ने हमेशा संबंधों की मर्यादा तोड़ी है।